ЛIэщIыгъуэ хъуауэ
КъБР-м Къэрал кIуэцI IуэхухэмкIэ щыIэ министерствэм щекIуэкIащ Уры- сей МВД-м и эксперт-криминалист центрыр (ЭКЦ) къызэрызэрагъэпэщрэ илъэси 100 зэрырикъум теухуа махуэшхуэ зэIущIэ.
Республикэм къэрал кIуэцI Iуэхухэм-кIэ и министрым и къалэнхэр пIалъэкIэ зыгъэзащIэ, полицэм и полковник Мамхэгъ Назир жиIащ щIэпхъаджагъэ хьэлъэхэр, хьэлъэ дыдэхэр сэтей къэщIыным теухуауэ экспертхэм лэжьыгъэшхуэ зэрызэфIа- хыр.
— Къэрал кIуэцI IуэхухэмкIэ органхэм я экспертхэм сыт щыгъуи къагъэлъагъуэ я лэжьыгъэм мыхьэнэ зэриIэр, я IэщIагъэм зэрыхуэIэижьыр. Къэбэрдей-Балъкъэр Республикэм щыIэ МВД-м и унафэщIхэм къабгъэдэкIыу сынывохъуэхъу узыншагъэ, зэIузэпэщыгъэ фэри фи Iыхьлыхэми фиIэну! — жиIащ Мамхэгъ Назир.
КъБР-м щыIэ МВД-м и ЭКЦ-м и унафэщIым и къалэнхэр пIалъэкIэ зыгъэза-щIэ Дэлэл Мухьэдин тепсэлъыхьащ я IэнатIэм и тхыдэм, къыхигъэщащ эксперт къудамэхэр зэфIэувэным, заужьыным ветеранхэм хэлъхьэныгъэшхуэ зэрыхуащIар.
ЛIэщIыгъуэ гъуэгуанэр зыгъэлъапIэхэм ехъуэхъуапщ УФ-м и СК-м и Следственнэ управленэу КъБР-м щыIэм криминалистикэмкIэ и къудамэм и унафэщI, юстицэм и полковник Лъэпщ Анзор.
Эксперт-криминалист IэнатIэхэм я лэжьакIуэ пажэхэм иратащ ЩIыхь, фIыщIэ тхылъхэр.
КъБР-м щыIэ МВД-м и
пресс-IуэхущIапIэ.
